รวมประกันชีวิตพ่วงประกันสุขภาพ 2562 – คุ้มครองชีวิต คุ้มครองทุกการเจ็บป่วย อุ่นใจทุกนาที
Home ประกันประกันชีวิต รวมประกันชีวิตพ่วงประกันสุขภาพ 2562 – คุ้มครองชีวิต พร้อมค่ารักษาพยาบาล ซื้อที่ไหนดี
รวมประกันชีวิตพ่วงประกันสุขภาพ 2562 – คุ้มครองชีวิต พร้อมค่ารักษาพยาบาล ซื้อที่ไหนดี
written by Tanawat Wattanarach January 2, 2019
รวมผลิตภัณฑ์ประกันชีวิตพ่วงประกันสุขภาพ 2562 ซื้อประกันชีวิตพ่วงประกันสุขภาพที่ไหนดี คุ้มครองทุกการเจ็บป่วยรวมถึงโรคร้ายแรง หมดห่วงเรื่องค่ารักษาพยาบาล
ปัจจุบันนี้คนส่วนใหญ่นิยมหันมาสนใจดูแลสุขภาพตัวเองกันมากขึ้นอย่างเห็นได้ชัดเจนเลยก็คือ การเลือกรับประทานที่มีประโยชน์ หรือที่หลายคนมักจะเรียกกันว่า “อาหารคลีน” นั่นเอง ซึ่งถือเป็นเรื่องที่ดีที่หลายคนหันมาดูแลตัวเองเพื่อป้องกันโรคภัย ในบางครั้งเรื่องของโรคภัยที่แม้เราจะป้องกันแค่ไหนก็ตามก็อาจจะเกิดขึ้นกับเราได้เสมอ และเมื่อเกิดขึ้นแล้วแน่นอนสิ่งที่ตามก็คือเรื่องของค่าใช้จ่ายในการรักษาพยาบาลนั่นเอง ซึ่งหลายคนก็คงจะรู้กันอยู่แล้วว่าค่ารักษาพยาบาลสมัยนี้ราคาก็สูงเลยใช่ไหมล่ะคะ และอาจจะมีบางคนที่มีประกันชีวิตอยู่แล้ว แต่นั่นก็ไม่ได้ครอบคลุมไปถึงเรื่องของค่ารักษาพยาบาล แล้วจะดีกว่าไหมถ้าเรามีประกันชีวิตที่พ่วงมากับประกันสุขภาพที่คุ้มครองค่ารักษาพยาบาลในยามเจ็บป่วยหรือเป็นโรคร้ายแรง และยังได้รับเงินชดเชยรายได้เมื่อต้องนอนพักรักษาตัวอีกด้วย วันนี้ iMoney จึงขอเอาใจสำหรับคนที่กำลังมองหาประกันชีวิตที่พ่วงประกันสุขภาพมาด้วยนั้น บอกเลยว่าไม่ควรพลาดบทความนี้อย่างแน่นอน เพราะเราได้รวบรวมประกันชีวิตพ่วงประกันสุขภาพ จากบริษัทประกันชีวิตต่างๆ มาไว้ที่นี่แล้ว จะน่าสนใจแค่ไหนเรามาดูพร้อมๆกันเลยค่ะ
รวมผลิตภัณฑ์ประกันชีวิตพ่วงประกันสุขภาพ จากบริษัทประกันชีวิตที่น่าสนใจ อัพเดท 2562
ประกันชีวิตพ่วงประกันสุขภาพ ห่วงรัก พรีเมียร์ จากกรุงเทพประกันชีวิต
ประกันชีวิตพ่วงประกันสุขภาพ ทีเอ็มบี ไลฟ์ แคร์ จากธนาคารทหารไทย
ประกันชีวิตพ่วงประกันสุขภาพ LifeCARE 80/70 ดูแลสุขภาพ จากธนาคารไทยพาณิชย์
ประกันชีวิตพ่วงประกันสุขภาพ คุ้มธนกิจ 99 คุ้มครองสุขภาพ จากไทยประกันชีวิต
ประกันชีวิตพ่วงประกันสุขภาพ พรูอีซี่ แคร์ จากพรูเด็นเชียล ประกันชีวิต
ประกันชีวิตพ่วงประกันสุขภาพ บัวหลวงห่วงครอบครัว จากธนาคารกรุงเทพ
ประกันชีวิต ห่วงรัก พรีเมียร์ จ่ายเบี้ยสั้น คุ้มครองชีวิตนานถึงอายุ 90 ปี และยังสามารถซื้อประกันสุขภาพพ่วงได้ อายุตั้งแต่แรกเกิด จนถึงอายุ 70 ปี ประกันภัย 20 ปี แต่คุ้มครองจนถึงอายุ 90 ปี
ธนาคารทหารไทย ประกันชีวิต ทีเอ็มบี ไลฟ์ แคร์ จ่ายเบี้ยต่ำ แต่คุ้มครองชีวิตสูง รับเงินชดเชยเมื่อแอดมิด คุ้มครอง 41 โรคร้ายแรง และเบี้ยลดหย่อนภาษีได้
อายุตั้งแต่ 20 – 60 ปี และจ่ายเบี้ยประกันภัย 5 ปี แต่คุ้มครองจนถึงอายุ 99 ปี
ประกันชีวิต LifeCARE 80/70 ดูแลสุขภาพ คุ้มครองชีวิต และดูแลค่ารักษาพยาบาลทั้งยามเจ็บป่วยหรือเกิดอุบัติเหตุ และจะได้รับเงินคืนเมื่อยามเกษียณ อายุตั้งแต่ 1 เดือนขึ้นไปจนถึง 60 ปี และจ่ายเบี้ยตลอดระยะเวลาเอาประกันภัย
ประกันชีวิต คุ้มธนกิจ 99 คุ้มครองสุขภาพ จ่ายเบี้ยประกันภัยหลักหมื่นคุ้มครองหลักล้าน เหมาจ่ายค่ารักษาได้สูงถึงหลักล้าน คุ้มครองไม่ว่าจะเจ็บป่วยหรืออุบัติเหตุ รวมไปถึงกรณีที่ค่าล้างไต ค่าเคมีบำบัด ค่ารังสีบำบัดและอื่นๆ
เริ่มทำประกันได้ตั้งแต่อายุ 1 เดือน – 70 ปี โดยที่จะต้องจ่ายเบี้ยตลอดระยะเวลาเอาประกันภัย
ประกันชีวิต พรูอีซี่ แคร์ จ่ายเบี้ยประกันภัยไม่ถึงหลักหมื่น คุ้มครองค่ารักษาพยาบาลทั้งผู้ป่วยใน และคุ้มครองกรณีที่รักษาโรคมะเร็ง อายุตั้งแต่ 20 – 60 ปี และจ่ายเบี้ยประกันภัยได้จนถึงอายุ 65 ปี
ธนาคารกรุงเทพ ประกันชีวิต บัวหลวงห่วงครอบครัว สมัครง่าย ไม่ต้องตรวจสุขภาพ คุ้มครองทั้งชีวิตและกรณีเจ็บป่วยด้วยโรคร้ายแรง และหลากหลายแผนความคุ้มครองกับระยะเวลาในการคุ้มครอง
อายุตั้งแต่ 20 – 60 ปี และจ่ายเบี้ยประกันภัยระยะเวลา 10 ปี หรือ 15 ปี
ประกันชีวิต ห่วงรัก พรีเมียร์ ที่ช่วยทำให้อุ่นใจ ด้วยการคุ้มครองชีวิตที่ยาวนานจนถึงอายุ 90 ปี ไม่ว่าคุณจะมีชีวิตอยู่ ก็จะได้รับเงินก้อนไปใช้ได้ทันที หรือเสียชีวิต ก็จะกลายเป็นมรดกให้แก่ลูกหลาน เพื่อที่จะได้ไม่ต้องมาลำบากในอนาคต ไม่เพียงเท่านี้สำหรับใครที่อยากทำประกันชีวิตและพ่วงประกันสุขภาพเพิ่มนั้น ก็เลือกสมัครประกันชีวิต ห่วงรัก พรีเมียร์ เป็นสัญญาหลักก่อนได้เลย หลังจากก็มาซื้อความคุ้มครองเพิ่มเติมโดยมีให้เลือกที่หลากหลาย ไม่ว่าจะเป็นเรื่องสุขภาพ หรือกรณีที่เกิดเป็นโรคร้ายแรง และเบี้ยประกันสุขภาพสามารถนำมาหักลดหย่อนภาษีเงินได้บุคคลธรรมดาได้อีกด้วย งั้นอย่ารอช้าเรามาดูว่าผลประโยชน์ความคุ้มครองที่จะได้รับนั้นมีอะไรบ้าง รวมไปถึงเงื่อนไขต่างๆในการสมัครกันเลยดีกว่าค่ะ
จุดเด่นของประกันชีวิตห่วงรัก พรีเมียร์
จ่ายเบี้ยสั้น คุ้มครองชีวิตนานถึงอายุ 90 ปี
สามารถเลือกซื้อประกันสุขภาพเพิ่มเติมได้
ไม่ว่าจะมีชีวิตอยู่ หรือเสียชีวิต ก็ยังได้รับเงินเมื่อครบสัญญา
ผลประโยชน์และความคุ้มครองจากประกันชีวิตพ่วงประกันสุขภาพ ห่วงรัก พรีเมียร์ที่จะได้รับ โดยจะแบ่งออกเป็น 2 กรณี ดังนี้
กรณีที่มีชีวิตอยู่จนครบสัญญา จะได้รับเงิน 100% ของจำนวนเงินเอาทุนประกันภัย
กรณีที่เสียชีวิต จะได้รับเงิน 100% ของจำนวนเงินเอาทุนประกันภัย หรือเบี้ยประกันภัยที่จ่ายมาทั้งหมด ซึ่งจะต้องดูว่ายอดเงินไหนมากกว่ากัน
อัตราเบี้ยประกันภัยรายปี ซึ่งจะคำนวณโดยฐานมาจาก จำนวนเงินเอาประกันภัย 1,000 บาท โดยมีรายละเอียดดังนี้
กรณีที่ผู้ทำประกันชีวิตเป็นผู้ชาย
ทำประกันชีวิตตอนอายุแรกเกิด เบี้ยประกันภัยจะอยู่ที่ 12.71 บาท
ทำประกันชีวิตตอนอายุ 10 ปี เบี้ยประกันภัยจะอยู่ที่ 14.63 บาท
ทำประกันชีวิตตอนอายุ 20 ปี เบี้ยประกันภัยจะอยู่ที่ 17.53 บาท
ทำประกันชีวิตตอนอายุ 30 ปี เบี้ยประกันภัยจะอยู่ที่ 21.45 บาท
ทำประกันชีวิตตอนอายุ 40 ปี เบี้ยประกันภัยจะอยู่ที่ 27.75 บาท
ทำประกันชีวิตตอนอายุ 50 ปี เบี้ยประกันภัยจะอยู่ที่ 37.76 บาท
ทำประกันชีวิตตอนอายุ 60 ปี เบี้ยประกันภัยจะอยู่ที่ 55.72 บาท
ทำประกันชีวิตตอนอายุ 70 ปี เบี้ยประกันภัยจะอยู่ที่ 78.06 บาท
กรณีที่ผู้ทำประกันชีวิตเป็นผู้หญิง
ทำประกันชีวิตตอนอายุแรกเกิด เบี้ยประกันภัยจะอยู่ที่ 11.42 บาท
ทำประกันชีวิตตอนอายุ 10 ปี เบี้ยประกันภัยจะอยู่ที่ 12.61 บาท
ทำประกันชีวิตตอนอายุ 20 ปี เบี้ยประกันภัยจะอยู่ที่ 14.85 บาท
ทำประกันชีวิตตอนอายุ 30 ปี เบี้ยประกันภัยจะอยู่ที่ 18.06 บาท
ทำประกันชีวิตตอนอายุ 40 ปี เบี้ยประกันภัยจะอยู่ที่ 23.25 บาท
ทำประกันชีวิตตอนอายุ 50 ปี เบี้ยประกันภัยจะอยู่ที่ 31.57 บาท
ทำประกันชีวิตตอนอายุ 60 ปี เบี้ยประกันภัยจะอยู่ที่ 46.38 บาท
ทำประกันชีวิตตอนอายุ 70 ปี เบี้ยประกันภัยจะอยู่ที่ 67.02 บาท
ทั้งนี้ หากเลือกทุนประกันภัยตั้งแต่ 300,000 – 499,999 บาท จะได้รับส่วนลด 1 บาทต่อทุนประกันภัย 1,000 บาท และทุนประกันภัยตั้งแต่ 500,000 บาท จะได้รับส่วนลด 2 บาทต่อทุนประกันภัย 1,000 บาท
คราวนี้เรามาดูในส่วนของคนที่ต้องการซื้อประกันสุขภาพพ่วงด้วย นั่นก็คือประกันสุขภาพ บีแอลเอ เฮลธ์ พลัส ที่ให้ความคุ้มครองชีวิตด้วยวงเงินที่สูง ครอบคลุม ทำให้หมดห่วงเรื่องค่ารักษาพยาบาลไปได้เลย และคุ้มครองค่ารักษาพยาบาลผู้ป่วยนอก สำหรับล้างไต การทำเคมี และรังสีบำบัด หรือจะเลือกรับเงินชดเชยรายได้ก็ยังได้ และมีแผนความคุ้มครองให้เลือกด้วยกัน 5 แผน โดยมีแผนความคุ้มครองเริ่มต้นที่ 1,000,000 บาท หรือเลือกสูงสุดอยู่ที่ 5,000,000 บาท เรามาดูกันดีกว่าจะได้รับผลประโยชน์และความคุ้มครองอะไรกันบ้าง
กรณีที่นอนพักรักษาตัวที่โรงพยาบาลในฐานะผู้ป่วยใน ซึ่งจะได้รับผลประโยชน์เริ่มต้น 1,000,000 – 5,000,000 บาทต่อปี
คุ้มครองกรณีที่จะต้องนอนพักรักษาตัวที่โรงพยาบาล โดยมีสาเหตุของการเจ็บป่วยหรือได้รับบาดเจ็บทั่วไป คุ้มครองอยู่ที่ 500,000 – 2,500,000 บาท (ทั้งนี้ขึ้นอยู่แผนความคุ้มครอง)
คุ้มครองกรณีที่จะต้องนอนพักรักษาตัวที่โรงพยาบาล โดยมีสาเหตุมาจากโรคมะเร็ง โรคหัวใจ หรือโรคหลอดเลือดสมอง คุ้มครองอยู่ที่ 600,000 – 3,000,000 บาท (ทั้งนี้ขึ้นอยู่แผนความคุ้มครอง)
คุ้มครองกรณีที่จะต้องนอนพักรักษาตัวที่โรงพยาบาล โดยมีสาเหตุมาจากอุบัติเหตุร้ายแรง คุ้มครองอยู่ที่ 1,000,000 – 5,000,000 บาท (ทั้งนี้ขึ้นอยู่แผนความคุ้มครอง)
ค่าห้อง ค่าอาหาร และค่าบริการพยาบาล ถ้าหากเป็นห้องปกติ จะเบิกได้ 2,000 – 10,000 บาท เบิกได้สูงสุดไม่เกิน 365 วัน แต่ถ้าเป็นห้องผู้ป่วยหนัก หรือ C.U จะเบิกได้ 4,000 – 20,000 บาท เบิกได้สูงสุดไม่เกิน 30 วัน
ค่ารักษาพยาบาลทั่วไป หรือค่าบริการทั่วไป หรือค่ารักษาพยาบาลโดยการผ่าตัด จะเบิกได้ตามที่จ่ายจริงแต่จะต้องไม่เกินกว่าที่แผนความคุ้มครอง
ค่าแพทย์ตรวจรักษาประจำวัน จะเบิกได้ 1,200 – 6,000 บาท เบิกได้สูงสุดไม่เกิน 365 วัน
ค่ายากลับบ้าน จะเบิกได้ 2,000 – 4,000 บาท
คุ้มครองค่ารักษาพยาบาลกรณีที่เป็นผู้ป่วยนอก
คุ้มครองค่าล้างไต เคมีบำบัดและค่ารังสีบำบัด จะเบิกได้ 60,000 – 180,000 บาทต่อปีกรมธรรม์
ค่ารักษาพยาบาลในกรณีที่เกิดอุบัติเหตุ จะเบิกได้ 10,000 – 30,000 บาทต่อครั้ง
ค่ารักษาพยาบาลต่อเนื่องหลังจากที่ออกจากโรงพยาบาล จะเบิกได้ 1,500 – 5,500 บาท
รับเงินชดเชยรายได้ในกรณีที่เป็นผู้ป่วยใน ซึ่งจะเบิกเงินนี้ได้ก็ต่อเมื่อที่ไม่ได้เบิกค่ารักษาพยาบาลกรณีที่เป็นผู้ป่วยใน จะได้รับเงินวันละ 2,000 – 10,000 บาท เบิกได้สูงสุดไม่เกิน 30 วัน
นอกจากความคุ้มครองค่ารักษาพยาบาลที่จะได้รับแล้วนั้น หากต้องการเพิ่มเติมด้วยเงินชดเชยรายได้ในกรณีที่จะต้องนอนพักรักษาตัวที่โรงพยาบาลก็สามารถเลือกทำสัญญาเพิ่มเติม ค่ารักษาพยาบาลรายวัน แบบปัญจรักษ์ (รพ.ปร.) ได้เลยจ่ายเงินเพิ่มอีกนิดหน่อยแต่รับรองเลยว่าครบทุกเรื่องทั้งประกันชีวิตและประกันสุขภาพ ซึ่งสัญญาเพิ่มเติมนี้ก็จะมาช่วยในเรื่องการทดแทนรายได้ เมื่อจะต้องเข้าพักรักษาตัว แต่จะได้เพียงแค่ 5 กรณีที่กำหนดเท่านั้น ไม่ว่าจะนอนห้องผู้ป่วยธรรมดา หรือผู้ป่วยฉุกเฉิน หรือจะต้องนอนรักษาตัวที่ด้วยสาเหตุมาจาก 4 โรคร้ายแรง รวมไปถึงการผ่าตัดใหญ่ หรือผ่าตัดเปลี่ยนอวัยวะที่สำคัญ คราวนี้เรามาดูผลประโยชน์และความคุ้มครองที่จะได้รับหากเลือกทำสัญญาเพิ่มเติม ค่ารักษาพยาบาลรายวัน แบบปัญจรักษ์ (รพ.ปร.)
จะได้รับเงินชดเชยรายได้ต่อวัน สูงสุดถึงวันละ 5,000 บาท ซึ่งจะเบิกได้ไม่เกิน 1,250 วันต่อครั้ง
จะได้รับเงินชดเชยรายได้ต่อวันเพิ่มขึ้นเป็น 2 เท่า หากจะต้องนอนพักรักษาตัวที่ห้อง C.U. หรือ เข้ารับการรักษาจาก 4 โรคร้ายแรง ได้แก่ มะเร็ง อัมพาตจากหลอดเลือดของสมอง การผ่าตัดเส้นเลือดเลี้ยงกล้ามเนื้อหัวใจ และกล้ามเนื้อหัวใจตาย (หัวใจวาย) จะได้สูงสุดไม่เกิน 365 วันต่อครั้ง
จะได้รับเงินชดเชยรายได้ต่อวันเพิ่มขึ้นเป็น 10 เท่า ถ้าหากมีการผ่าตัดใหญ่หรือผ่าตัดซับซ้อน ซึ่งจะเบิกได้ไม่เกิน 3 ครั้งต่อปี
จะได้รับเงินชดเชยรายได้ต่อวันเพิ่มขึ้นเป็น 200 เท่า ถ้าหากมีการเปลี่ยนอวัยวะสำคัญได้แก่ หัวใจ ปอด ตับ ไต และเปลี่ยนถ่ายไขกระดูก
เงื่อนไขและคุณสมบัติในการสมัครประกันชีวิตพ่วงประกันสุขภาพ ห่วงรัก พรีเมียร์
สำหรับประกันชีวิต ห่วงรัก พรีเมียร์
มีอายุตั้งแต่แรกเกิด จนถึงอายุ 70 ปี
จ่ายเบี้ยประกันภัยระยะสั้นๆเพียง 20 ปี
คุ้มครองชีวิตจะให้ยาวนานจนถึงอายุ 90 ปี
สำหรับประกันสุขภาพ บีแอลเอ เฮลธ์ พลัส
มีอายุตั้งแต่ 6 เดือน จนถึงอายุ 65 ปี
จ่ายเบี้ยประกันภัยแบบปีต่อปี
คุ้มครองชีวิตจะให้ยาวนานจนถึงอายุ 80 ปี
จำนวนเงินเอาประกันภัยขั้นต่ำอยู่ที่ 1,000,000 บาท
สำหรับสัญญาเพิ่มเติม ค่ารักษาพยาบาลรายวัน แบบปัญจรักษ์ (รพ.ปร.)
มีอายุตั้งแต่ 6 – 64 ปี
สามารถเลือกจ่ายเบี้ยประกันภัยได้รายเดือน ราย 3 เดือน ราย 6 เดือน หรือรายปี เลือกจ่ายได้ตามที่ต้องการได้เลย
ช่องทางการสมัคร : หากเพื่อนๆสนใจหรือต้องสอบถามรายละเอียดข้อมูลเพิ่มเติมก็ติดต่อได้กับตัวแทนขายประกันชีวิตของกรุงเทพประกันชีวิตได้เลย หรือลองเข้ามาดูรายละเอียดผ่านทางเว็บไซต์ก่อนก็ได้ คลิกที่นี่ได้เลย
ประกันชีวิต ทีเอ็มบี ไลฟ์ แคร์ สมัครครั้งเดียวได้ทั้งคุ้มครองชีวิตแถมพ่วงความคุ้มครองโรคร้ายแรงที่สูงถึง 41 โรค ด้วยวงเงินที่สูงสุดถึง 500,000 บาท และยังไม่พอหากต้องแอดมิด ก็ยังจะได้รับเงินชดเชยรายได้สูงสุดถึง 1,000 บาท นอกเหนือจากนั้นแล้วยังได้คืนทุกสิ้นปีกรมธรรม์อีกด้วย เรียกได้ว่า ซื้อประกันชีวิต ทีเอ็มบี ไลฟ์ แคร์ ความคุ้มครองครบ จบในกรมธรรม์เดียว ตอบโจทย์ในทุกช่วงชีวิต แถมยังให้ความคุ้มครองชีวิตที่ยาวนาน
จุดเด่นของประกันชีวิต ทีเอ็มบี ไลฟ์ แคร์
จ่ายเบี้ยต่ำ คุ้มครองชีวิตสูง
คุ้มครองถึง 41 โรคร้ายแรง
รับเงินชดเชยรายได้เมื่อแอดมิดโรงพยาบาล
ผลประโยชน์และความคุ้มครองที่จะได้รับจากประกันชีวิตพ่วงประกันสุขภาพ ทีเอ็มบี ไลฟ์ แคร์ ซึ่งความคุ้มครองนี้จะแบ่งออกเป็น 3 ความคุ้มครอง ฉะนั้นผลประโยชน์ที่จะได้รับนั้นก็จะแบ่งแยกออกเป็น 3 คุ้มครองเช่นกัน เรามาเริ่มดูกันแต่ละความคุ้มครองกันค่ะ
ความคุ้มครองชีวิตที่จะได้รับเงินคืนทุกสิ้นปีกรมธรรม์
รับเงินคืน 1% ของจำนวนเงินเอาประกันภัย ซึ่งจะได้รับเงินตั้งแต่สิ้นปีกรมธรรม์ที่ 1 – อายุครบ 99 ปี
กรณีที่เสียชีวิต ที่มีสาเหตุจากการเจ็บป่วยหรืออุบัติเหตุ ก่อนครบกำหนดสัญญาจะได้รับความคุ้มครองอยู่ที่ 100% ของจำนวนเงินเอาประกันภัย
กรณีที่มีชีวิตอยู่จนครบสัญญา จะได้รับความคุ้มครองอยู่ที่ 100% ของจำนวนเงินเอาประกันภัย
ความคุ้มครองจากสัญญาเพิ่มเติม 41 โรคร้ายแรง 500,000 บาท
ซึ่งจะต้องจ่ายเบี้ยประกันภัยทุกปีและสามารถต่ออายุความคุ้มครองได้จนถึง 69 ปี
หากเสียชีวิต ทุพพลภาพถาวรสิ้นเชิงหรือได้รับการวินิจฉัยว่าเจ็บป่วยด้วย 41 โรคร้ายแรง จะได้รับเงินค่าสินไหมทดแทน 500,000 บาท
ความคุ้มครองสัญญาเพิ่มเติมค่ารักษาพยาบาลรายวัน 1,000 บาท
ซึ่งจะต้องจ่ายเบี้ยประกันภัยทุกปีและสามารถต่ออายุความคุ้มครองได้จนถึง 64 ปี
ในการทำสัญญาเพิ่มเติมค่ารักษาพยาบาลรายวัน จะต้องไม่ต่ำกว่า 1 เท่าของรายได้เฉลี่ยต่อวันของคุณ
เงื่อนไขและคุณสมบัติการสมัครประกันชีวิตพ่วงประกันสุขภาพ ทีเอ็มบี ไลฟ์ แคร์
จะต้องมีอายุ 20 – 60 ปี
ประกันชีวิต ทีเอ็มบี ไลฟ์ แคร์ มีทุนประกันภัยขั้นต่ำ 100,000 บาท
ช่องทางในการสมัครประกันชีวิต ทีเอ็มบี ไลฟ์ แคร์ : สมัครทำประกันชีวิตได้ 2 ทาง คือที่ธนาคารทหารไทยทุกสาขาทั่วประเทศ หรือสมัครทางออนไลน์
สำหรับคนที่กำลังคิดจะทำประกันชีวิตที่พ่วงมากับประกันสุขภาพหรือมีประกันชีวิตกับธนาคารไทยพาณิชย์อยู่แล้ว อาจจะยังไม่เพียงพอเนื่องจากประกันชีวิตที่มีอยู่นั้นยังไม่คุ้มครองค่ารักษาพยาบาล ซึ่งเราก็จะต้องยอมรับเลยว่าค่ารักษาพยาบาลเดี๋ยวนี้ก็สูง จึงทำให้การเจ็บป่วยในแต่ละครั้งก็จะต้องใช้เงินเป็นจำนวนมาก มีเงินเก็บเท่าไรก็ต้องนำออกมาใช้ จะดีกว่าไหมถ้ามีประกันชีวิตที่พ่วงมากับประกันสุขภาพดีๆสักกรมธรรม์อย่าง ประกันชีวิต LifeCARE 80/70 ดูแลสุขภาพ ที่จะดูแลค่ารักษาพยาบาลแบบครอบคลุมด้วยวงเงินที่สูงมากเลย และคุ้มครองทุกที่ทั่วโลก ไม่ว่าการรักษาพยาบาลในแต่ละครั้งจะแอดมิดหรือไม่แอดมิดก็ตาม เรามาดูรายละเอียดต่างๆของประกันชีวิตนี้กันเลยค่ะ
จุดเด่นของประกันชีวิต LifeCARE 80/70 ดูแลสุขภาพ
มีความคุ้มครองให้เลือกด้วยกัน 5 แผน
คุ้มครองค่ารักษาพยาบาลแบบเหมาจ่ายทุกที่ทั่วโลก
ดูแลค่ารักษาพยาบาลทั้งกรณีผู้ป่วยในหรือผู้ป่วยนอก
อิสระในการเลือกจ่ายเบี้ยประกันภัยได้ทั้งรายเดือนหรือรายปี
ผลประโยชน์และความคุ้มครองที่จะได้รับจากประกันชีวิตพ่วงประกันสุขภาพ จากไทยพาณิชย์ ซึ่งประกันชีวิตนี้จะมีแผนความคุ้มครองให้เลือกกันอยู่ 5 แผน โดยแต่ละแผนจะให้ทุนประกันภัยที่ไม่เท่ากัน และแน่นอนว่าความคุ้มครองที่ได้รับในแต่ละแผนนั้นก็จะไม่เท่ากันด้วย ขึ้นอยู่ทุนประกันภัยที่เลือก และธนาคารไทยพาณิชน์จะมีทุนประกันภัยขั้นต่ำอยู่ที่ 750,000 บาท หรือสูงสุดถึง 5,000,000 บาท เรามาดูรายละเอียดของแต่ละแผนความคุ้มครองกันเลยค่ะ
แผนความคุ้มครอง 1,500 (โดยผลประโยชน์ค่ารักษาพยาบาลสูงสุด 750,000 บาทต่อปี)
คุ้มครองค่ารักษาพยาบาลในกรณีที่นอนพักรักษาตัวที่โรงพยาบาล หรือ เป็นผู้ป่วยใน ซึ่งประกันจะให้ความคุ้มครองทั่วโลก โดยจะมีความคุ้มครองดังนี้
สามารถเบิกค่าห้อง ค่าอาหาร ค่าบริการพยาบาล ได้วันละ 1,500 บาท
สามารถเบิกค่าห้องผู้ป่วยหนัก หรือ ไอ.ซี.ยู (ICU) รวมถึงค่ารักษาพยาบาลโดยการผ่าตัด หรือค่าตรวจวินิจฉัยทางรังสีวิทยาและการตรวจในห้องปฏิบัติการ ค่ารถพยาบาล และค่ารักษาพยาบาลต่างๆ ที่เกิดขึ้นตลอดการรักษา ประกันจะจ่ายให้ตามจริงแต่จะต้องไม่เกินผลประโยชน์ค่ารักษาพยาบาลสูงสุด 750,000 ต่อปี
กรณีที่มีแพทย์มาตรวจรักษา จะเบิกค่าแพทย์ได้วันละ 1,500 บาท และเบิกได้ไม่เกิน 150 วัน
กรณีที่แพทย์อนุญาตให้กลับบ้านได้แล้ว จะสามารถเบิกค่ายากลับบ้านได้ไม่เกิน 750 บาทต่อครั้ง
กรณีที่จะต้องมีการรักษาพยาบาลต่อเนื่องหลังจากออกจากโรงพยาบาล ซึ่งจะสามารถเบิกค่ารักษาพยาบาลได้แต่จะต้องไม่เกิน 30 วันหลังจากที่ออกจากโรงพยาบาล ซึ่งจะเบิกได้ไม่เกิน 750 บาทต่อครั้ง
กรณีที่ไม่มีการเคลมค่ารักษาพยาบาลเลย อาจจะเป็นคนที่มีสิทธิการรักษาพยาบาลอยู่แล้วนั้น ประกันจะจ่ายเงินให้ 3,000 บาทต่อครั้ง และจะเบิกได้ไม่เกิน 3 ครั้งต่อปีกรมธรรม์
คุ้มครองค่ารักษาพยาบาลในกรณีที่ไม่ได้นอนพักรักษาตัวที่โรงพยาบาล หรือ เป็นผู้ป่วยนอก ซึ่งประกันจะให้ความคุ้มครองทั่วโลก โดยจะมีความคุ้มครองดังนี้
ค่ารักษาพยาบาลในกรณีที่เกิดอุบัติเหตุ ด้วยวงเงินคุ้มครองอยู่ที่ 7,500 บาท
ค่ารักษาพยาบาลในกรณีที่ต้องมีการผ่าตัด ประกันจะจ่ายให้ตามจริงแต่ไม่เกินผลประโยชน์ในการรักษาพยาบาลสูงสุด 750,000 ต่อปี
ค่ารักษาพยาบาลในการทำคีโม ล้างไต รังสีบำบัด ด้วยวงเงินคุ้มครองอยู่ที่ 50,000 บาท
คุ้มครองในกรณที่เสียชีวิตทุกสาเหตุไม่ว่าจะเป็นการเจ็บป่วยหรือเกิดอุบัติเหตุ ด้วยวงเงินคุ้มครองอยู่ที่ 200,000 บาท
แผนความคุ้มครอง 2,000 (โดยผลประโยชน์ค่ารักษาพยาบาลสูงสุด 1,000,000 บาทต่อปี)
เบิกค่าห้อง ค่าอาหาร ค่าบริการที่เกี่ยวกับการพยาบาล ได้วันละ 2,000 บาท
กรณีที่นอนพักรักษาตัวที่ห้องผู้ป่วยหนัก หรือ ไอ.ซี.ยู (ICU) รวมถึงค่ารักษาพยาบาลโดยการผ่าตัด หรือค่าตรวจวินิจฉัยทางรังสีวิทยาและการตรวจในห้องปฏิบัติการ ค่ารถพยาบาล และค่ารักษาพยาบาลต่างๆ ที่เกิดขึ้นตลอดการรักษา ประกันจะจ่ายให้ตามจริงแต่จะต้องไม่เกินผลประโยชน์ค่ารักษาพยาบาลสูงสุด 1,000,000 ต่อปี
กรณีที่มีแพทย์มาตรวจรักษา จะเบิกค่าแพทย์ได้วันละ 2,000 บาท และเบิกได้ไม่เกิน 150 วัน
เบิกค่ายากลับบ้านในกรณีที่แพทย์ให้กลับบ้านได้แล้ว ซึ่งจะเบิกได้ไม่เกิน 1,000 บาทต่อครั้ง
หากเป็นการรักษาพยาบาลตอเนื่องหลังจากออกจากโรงพยาบาล ซึ่งจะสามารถเบิกค่ารักษาพยาบาลได้แต่จะต้องไม่เกิน 30 วันหลังจากที่ออกจากโรงพยาบาล ซึ่งจะเบิกได้ไม่เกิน 1,000 บาทต่อครั้ง
ถ้าไม่มีการเคลมค่ารักษาพยาบาลในระหว่างการคุ้มครอง ประกันจะจ่ายเงินให้ 4,000 บาทต่อครั้ง และจะเบิกได้ไม่เกิน 3 ครั้งต่อปีกรมธรรม์
หากเกิดอุบัติเหตุจนได้รับบาดเจ็บ สามารถเบิกค่ารักษาพยาบาลได้ไม่เกิน 7,500 บาท
ค่ารักษาพยาบาลในกรณีที่ต้องมีการผ่าตัด ประกันจะจ่ายให้ตามจริงแต่ไม่เกินผลประโยชน์ในการรักษาพยาบาลสูงสุด 1,000,000 ต่อปี
กรณีที่มีการทำคีโม ล้างไต รังสีสามารถเบิกค่ารักษาพยาบาลได้ไม่เกิน 50,000 บาท
กรณีที่เสียชีวิตทุกกรณีจะได้รับความคุ้มครองชีวิตด้วยวงเงินสูงสุด 200,000 บาท
แผนความคุ้มครอง 3,000 (โดยผลประโยชน์ค่ารักษาพยาบาลสูงสุด 1,500,000 บาทต่อปี)
ค่าห้อง ค่าอาหาร ค่าบริการที่เกี่ยวกับการพยาบาล เบิกได้วันละ 3,000 บาท
ค่าห้องผู้ป่วยหนัก หรือ ไอ.ซี.ยู (ICU) และค่ารักษาพยาบาลที่มีการผ่าตัด หรือค่าตรวจวินิจฉัยทางรังสีวิทยาและการตรวจในห้องปฏิบัติการ ค่ารถพยาบาล และค่ารักษาพยาบาลต่างๆ ที่เกิดขึ้นตลอดการรักษา จะเบิกได้ตามจริงที่โรงพยาบาลเรียกเก็บแต่จะต้องไม่เกินวงเงินค่ารักษาพยาบาลสูงสุด 1,500,000 ต่อปี
ค่าแพทย์มาตรวจรักษาต่อวันในขณะที่นอนโรงพยาบาล จะเบิกค่าแพทย์ได้วันละ 3,000 บาท และเบิกได้ไม่เกิน 150 วัน
เบิกค่ายากลับบ้านในกรณีที่แพทย์ให้กลับบ้านได้แล้ว ซึ่งจะเบิกได้ไม่เกิน 1,500 บาทต่อครั้ง
เบิกค่ารักษาพยาบาลได้ไม่เกิน 1,500 บาทต่อครั้ง ในกรณีที่เป็นการรักษาพยาบาลตอเนื่องหลังจากออกจากโรงพยาบาล และจะเบิกค่ารักษาพยาบาลได้แต่จะต้องไม่เกิน 30 วันหลังจากที่ออกจากโรงพยาบาล
ไม่มีการเคลมค่ารักษาพยาบาลในระหว่างการคุ้มครอง ประกันจะจ่ายเงินให้ 6,000 บาทต่อครั้ง และจะเบิกได้ไม่เกิน 3 ครั้งต่อปีกรมธรรม์
กรณีที่จะต้องได้รับการรักษาพยาบาลจากการเกิดอุบัติเหตุ สามารถเบิกค่ารักษาพยาบาลได้ไม่เกิน 15,000 บาท
กรณีที่ต้องมีการผ่าตัด สามารถเบิกค่ารักษาพยาบาลได้ตามที่จ่ายจริงแต่ไม่เกินผลประโยชน์ในการรักษาพยาบาลสูงสุด 1,500,000 ต่อปี
กรณีที่มีการทำคีโม ล้างไต รังสีสามารถเบิกค่ารักษาพยาบาลได้ไม่เกิน 75,000 บาท
กรณีที่เสียชีวิตทุกกรณีจะได้รับความคุ้มครองชีวิตด้วยวงเงินสูงสุด 300,000 บาท
แผนความคุ้มครอง 5,000 (โดยผลประโยชน์ค่ารักษาพยาบาลสูงสุด 3,000,000 บาทต่อปี)
คุ้มครองค่าห้อง ค่าอาหาร ค่าบริการพยาบาล วันละ 5,000 บาท
คุ้มครองค่าห้องผู้ป่วยหนัก หรือ ไอ.ซี.ยู (ICU) และค่ารักษาพยาบาลที่มีการผ่าตัด หรือค่าตรวจวินิจฉัยทางรังสีวิทยาและการตรวจในห้องปฏิบัติการ ค่ารถพยาบาล และค่ารักษาพยาบาลต่างๆ ที่ทางโรงพยาบาลเรียกเก็บนั้น จะเบิกได้ตามจริงที่แต่จะต้องไม่เกินวงเงินค่ารักษาพยาบาลสูงสุด 3,000,000 ต่อปี
หากมีแพทย์มาตรวจเยี่ยมอาการหรือมารักษา ประกันจะจ่ายค่าแพทย์ให้วันละ 5,000 บาท สูงสุดไม่เกิน 150 วัน
ค่ายากลับบ้านในกรณีที่กลับไปพักรักษาตัวต่อที่บ้าน ประกันจะเบิกได้ไม่เกิน 2,500 บาทต่อครั้ง
ค่ารักษาพยาบาลต่อเนื่องหลังจากออกจากโรงพยาบาล จะเบิกได้ไม่เกิน 2,500 บาทต่อครั้ง แต่จะต้องรักษาต่อเนื่องไม่เกิน 30 วันนับจากที่ออกจากโรงพยาบาล
กรณีที่คุณไม่ได้ขอเคลมค่ารักษาพยาบาลในระหว่างการคุ้มครอง ประกันจะจ่ายเงินให้ 10,000 บาทต่อครั้ง และจะเบิกได้ไม่เกิน 3 ครั้งต่อปีกรมธรรม์
กรณีที่จะต้องได้รับการรักษาพยาบาลจากการเกิดอุบัติเหตุ สามารถเบิกค่ารักษาพยาบาลได้ไม่เกิน 30,000 บาท
กรณีที่ต้องมีการผ่าตัด สามารถเบิกค่ารักษาพยาบาลได้ตามที่จ่ายจริงแต่ไม่เกินผลประโยชน์ในการรักษาพยาบาลสูงสุด 2,000,000 ต่อปี
กรณีที่มีการทำคีโม ล้างไต รังสีสามารถเบิกค่ารักษาพยาบาลได้ไม่เกิน 100,000 บาท
ประกันจะคุ้มครองในกรณีที่เสียชีวิตทุกกรณี ด้วยวงเงินสูงสุด 500,000 บาท
แผนความคุ้มครอง 10,000 (โดยผลประโยชน์ค่ารักษาพยาบาลสูงสุด 5,000,000 บาทต่อปี)
คุณจะสามารถเบิกค่าห้อง ค่าอาหาร ค่าบริการพยาบาล วันละ 10,000 บาท
คุณจะสามารถเบิกค่าห้องผู้ป่วยหนัก หรือ ไอ.ซี.ยู (ICU) และค่ารักษาพยาบาลที่มีการผ่าตัด หรือค่าตรวจวินิจฉัยทางรังสีวิทยาและการตรวจในห้องปฏิบัติการ ค่ารถพยาบาล และค่ารักษาพยาบาลต่างๆ ที่ทางโรงพยาบาลเรียกเก็บนั้น จะเบิกได้ตามจริงที่แต่จะต้องไม่เกินวงเงินค่ารักษาพยาบาลสูงสุด 5,000,000 ต่อปี
คุณจะสามารถเบิกค่าแพทย์ในกรณีที่มีแพทย์มารักษาในระหว่างวันที่นอนโรงพยาบาล ประกันจะจ่ายค่าแพทย์ให้วันละ 10,000 บาท สูงสุดไม่เกิน 150 วัน
คุณจะสามารถเบิกค่ายากลับบ้านในกรณีที่กลับไปพักรักษาตัวต่อที่บ้าน ครั้งละไม่เกิน 5,000 บาท
คุณจะสามารถเบิกค่ารักษาพยาบาลต่อเนื่องหลังจากออกจากโรงพยาบาล ได้ครั้งละไม่เกิน 5,000 บาท แต่จะต้องรักษาต่อเนื่องไม่เกิน 30 วันนับจากที่ออกจากโรงพยาบาล
ในกรณีที่ระหว่างการคุ้มครองคุณไม่ได้เบิกค่ารักษาพยาบาลเลย จะได้รับเงินคืนครั้งละ 10,000 บาท และจะเบิกได้ไม่เกิน 3 ครั้งต่อปีกรมธรรม์
คุณจะสามารถเบิกค่ารักษาพยาบาลในกรณีที่เกิดอุบัติเหตุ ครั้งละไม่เกิน 50,000 บาท
คุณจะสามารถเบิกค่าผ่าตัด ประกันจะจ่ายให้ตามที่จ่ายจริงแต่ไม่เกินผลประโยชน์ในการรักษาพยาบาลสูงสุด 5,000,000 ต่อปี
คุณจะสามารถเบิกค่ารักษาพยาบาลในการทำคีโม ล้างไต รังสีสามารถ ครั้งละไม่เกิน 150,000 บาท
คุ้มครองชีวิตในกรณีที่เสียชีวิตทุกกรณี ไม่ว่าจะเป็นโรคภัย หรือเกิดอุบัติเหตุทั้งที่เป็นผู้ขับขี่หรือในขณะโดยสาร ซึ่งจะได้รับความคุ้มครองสูงสุด 1,000,000 บาท
นอกจากความคุ้มครองในเรื่องของค่ารักษาพยาบาลแล้วหรือคุ้มครองในกรณีที่เสียชีวิตนั้น ธนาคารไทยพาณิชย์ยังจะให้เงินทุกสิ้นปีหลังจากที่อายุครบ 66 ปีไปจนถึงอายุ 79 ปีอีกด้วย โดยแต่ละแผนความคุ้มครองนั้นจะได้วงเงินไม่เท่ากัน เรามาดูรายละเอียดกันเลยค่ะ
สำหรับแผนความคุ้มครอง แผน 1,500 หรือ แผน 2,000 จะได้รับเงินคืน ดังนี้
หากผู้ทำประกันชีวิตมีอายุครบ 66 – 70 ปี จะได้รับเงินคืนอยู่ที่ปีละ 2% คิดเป็นเงิน 4,000 บาท
หากผู้ทำประกันชีวิตมีอายุครบ 71 – 75 ปี จะได้รับเงินคืนอยู่ที่ปีละ 4% คิดเป็นเงิน 8,000 บาท
หากผู้ทำประกันชีวิตมีอายุครบ 76 – 79 ปี จะได้รับเงินคืนอยู่ที่ปีละ 20% คิดเป็นเงิน 40,000 บาท
สำหรับแผนความคุ้มครอง แผน 3,000 จะได้รับเงินคืน ดังนี้
หากผู้ทำประกันชีวิตมีอายุครบ 66 – 70 ปี จะได้รับเงินคืนอยู่ที่ปีละ 2% คิดเป็นเงิน 6,000 บาท
หากผู้ทำประกันชีวิตมีอายุครบ 71 – 75 ปี จะได้รับเงินคืนอยู่ที่ปีละ 4% คิดเป็นเงิน 12,000 บาท
หากผู้ทำประกันชีวิตมีอายุครบ 76 – 79 ปี จะได้รับเงินคืนอยู่ที่ปีละ 20% คิดเป็นเงิน 60,000 บาท
สำหรับแผนความคุ้มครอง แผน 5,000 จะได้รับเงินคืน ดังนี้
หากผู้ทำประกันชีวิตมีอายุครบ 66 – 70 ปี จะได้รับเงินคืนอยู่ที่ปีละ 2% คิดเป็นเงิน 10,000 บาท
หากผู้ทำประกันชีวิตมีอายุครบ 71 – 75 ปี จะได้รับเงินคืนอยู่ที่ปีละ 4% คิดเป็นเงิน 20,000 บาท
หากผู้ทำประกันชีวิตมีอายุครบ 76 – 79 ปี จะได้รับเงินคืนอยู่ที่ปีละ 20% คิดเป็นเงิน 100,000 บาท
สำหรับแผนความคุ้มครอง แผน 10,000 จะได้รับเงินคืน ดังนี้
หากผู้ทำประกันชีวิตมีอายุครบ 66 – 70 ปี จะได้รับเงินคืนอยู่ที่ปีละ 2% คิดเป็นเงิน 20,000 บาท
หากผู้ทำประกันชีวิตมีอายุครบ 71 – 75 ปี จะได้รับเงินคืนอยู่ที่ปีละ 4% คิดเป็นเงิน 40,000 บาท
หากผู้ทำประกันชีวิตมีอายุครบ 76 – 79 ปี จะได้รับเงินคืนอยู่ที่ปีละ 20% คิดเป็นเงิน 200,000 บาท
คุณสมบัติในการสมัครประกันชีวิตพ่วงประกันสุขภาพ LifeCARE 80/70 ดูแลสุขภาพ
ทำประกันชีวิตเริ่มได้ตั้งแต่อายุ 1 วันขึ้นไป แต่จะต้องมีอายุไม่เกิน 60 ปี
โดยที่จะต้องจ่ายเบี้ยประกันภัยไปจนถึงอายุ 80 ปี และความคุ้มครองชีวิตจนถึง 80 ปี
ช่องทางการสมัครประกันชีวิต LifeCARE 80/70 ดูแลสุขภาพ : หากสนใจสมัครก็สามารถติดต่อสอบถามได้กับเจ้าหน้าที่ธนาคารไทยพาณิชย์ทุกสาขา ทั่วประเทศ หรือสมัครผ่านทางออนไลน์ได้ง่ายๆที่นี่ได้เลย
ประกันชีวิต คุ้มธนกิจ 99 คุ้มครองสุขภาพ ประกันชีวิตที่สร้างหลักประกันชีวิตและที่มาพร้อมกับความคุ้มครองค่ารักษาพยาบาลเมื่อยามเจ็บป่วย หรือได้รับบาดเจ็บจากอุบัติเหตุด้วยวงเงินที่สูงปรี๊ดเลย ไม่เพียงเท่านั้นยังให้การคุ้มครองสำหรับคนที่จะต้องล้างไต หรือได้รับการรักษาทางเคมีบำบัดอีกด้วย ซึ่งต้องบอกเลยว่าประกันชีวิตนี้เหมาะสำหรับคนที่ต้องการซื้อความคุ้มครองเรื่องสุขภาพเพิ่มนั้นเอง และยังนำเบี้ยประกันภัยไปลดหย่อนภาษีได้อีกด้วย
จุดเด่นของไทยประกันชีวิต คุ้มธนกิจ99 คุ้มครองสุขภาพ
จ่ายเบี้ยประกันภัยเริ่มต้นเริ่มต้นที่หลักหมื่น
มอบความคุ้มครองด้วยวงเงินที่สูงสุดถึง 5 ล้านบาท
คุ้มครองค่ารักษาพยาบาลยามเจ็บป่วยหรืออุบัติเหตุ
คุ้มครองค่ารักษาพยาบาลในกรณีล้างไต ค่าเคมีบำบัด ค่ารังสีบำบัดและอื่นๆ
อย่างที่รู้ๆกันว่าจะซื้อประกันสุขภาพได้นั้นก็จะต้องซื้อประกันชีวิตเป็นสัญญาหลักเสียก่อน และเมื่อซื้อประกันสุขภาพเพิ่มเติม ผลประโยชน์และความคุ้มครองที่จะได้รับนั้นก็จะต้องมี 2 ส่วนก็คือ สัญญาหลัก ที่ให้ความคุ้มครองชีวิต และสัญญาเพิ่มเติม ที่ให้ความคุ้มครองดูแลค่ารักษาพยาบาล จะน่าสนใจแค่ไหนเรามาดูรายละเอียดต่างๆกันเลย
ประกันชีวิต คุ้มธนกิจ 99 (สัญญาหลัก) จะได้รับความคุ้มครอง 3 ส่วน ดังนี้
ความคุ้มครองในระหว่างสัญญากรมธรรม์
จะได้รับเงินคืนทุกสิ้นปีกรมธรรม์ตั้งแต่เริ่มกรมธรรม์ปีที่ 2 รับไปจนถึงอายุ 98 ปี โดยจะต้องรับเงินคืนอยู่ที่ปีละ 1% ของจำนวนเงินเอาประกันภัย
หากมีชีวิตอยู่จนครบสัญญา หรืออายุครบ 99 ปี หรือเสียชีวิตก่อนครบสัญญาประกันชีวิตนั้น
จะได้รับเงิน 100% ของจำนวนเงินเอาประกันภัย
ทั้งนี้ ประกันชีวิต คุ้มธนกิจ 99 (สัญญาหลัก) นี้จะมีแผนให้เลือกด้วยกัน 5 แผน ตั้งแต่ทุนประกันภัย 200,000 บาท ไปจนถึง 500,000 บาท
ผลประโยชน์ความคุ้มครองของแผนการประกันสุขภาพโกลด์(สพ.โกลด์) (สัญญาเพิ่มเติม)
คุ้มครองค่ารักษาพยาบาลในกรณีที่ได้รับบาดเจ็บจากอุบัติเหตุหรือเจ็บป่วย
เบิกค่ารักษาพยาบาลได้ครั้งละไม่เกิน 500,000 – 2,500,000 บาท (ขึ้นอยู่แผนความคุ้มครองที่เลือกในการทำประกันชีวิต)
กรณีที่ได้รับบาดเจ็บจากอุบัติเหตุร้ายแรง จะสามารถเบิกค่ารักษาพยาบาลได้ครั้งละไม่เกิน 1,000,000 – 5,000,000 บาท (ขึ้นอยู่แผนความคุ้มครองที่เลือกในการทำประกันชีวิต)
คุ้มครองค่ารักษาพยาบาลในกรณีที่เจ็บป่วยหรือเกิดอุบัติเหตุจนทำให้ต้องเข้าพักรักษาตัวในฐานะผู้ป่วยใน
ในกรณีที่จะต้องนอนพักรักษาตัวที่ห้องธรรมดา ค่าอาหาร ค่าบริการพยาบาลต่างๆ อยู่ที่วันละ 2,000 – 10,000 บาท แต่ถ้านอนรักษาตัวที่ห้องผู้ป่วยหนัก หรือ ไอ.ซี.ยู (ICU) จะเบิกได้วันละ 4,000 – 20,000 บาท (ขึ้นอยู่แผนความคุ้มครองที่เลือกในการทำประกันชีวิต)
สามารถเบิกค่ารถพยาบาลฉุกเฉิน ค่าตรวจวินิจฉัยทางรังสีวิทยา และการตรวจทางห้องปฏิบัติการผู้ป่วยนอก ค่าผ่าตัด หรือค่าใช้จ่ายอื่นๆที่เกิดขึ้นในระหว่างการรักษาพยาบาล ประกันจะจ่ายค่ารักษาพยาบาลให้ตามจริงแต่ก็จะไม่เกินผลประโยชน์สูงสุดตามที่เลือกแผนความคุ้มครอง
กรณีที่ออกจากโรงพยาบาลแล้วเมื่อแพทย์มียาให้กลับไปทานที่บ้านต่อนั้น สามารถเบิกค่ายาในส่วนนี้ได้ ซึ่งประกันจะให้เบิกได้ไม่เกิน 1,500 – 3,500 บาทต่อครั้ง (ขึ้นอยู่แผนความคุ้มครองที่เลือกในการทำประกันชีวิต)
กรณีที่นอนพักรักษาตัวที่โรงพยาบาลหากมีแพทย์มาตรวจดูอาการหรือมารักษานั้น จะเบิกค่าแพทย์ได้ไม่เกินวันละ 1,200 – 6,000 บาท (ขึ้นอยู่แผนความคุ้มครองที่เลือกในการทำประกันชีวิต) ทั้งนี้ จะเบิกได้ไม่เกิน 150 วัน
คุ้มครองค่ารักษาพยาบาลในกรณีที่เจ็บป่วยหรือเกิดอุบัติเหตุจนทำให้ต้องเข้าพักรักษาตัวในฐานะผู้ป่วยนอก ซึ่งจะให้ความคุ้มครองทั่วโลก (ขึ้นอยู่แผนความคุ้มครองที่เลือกในการทำประกันชีวิต)
เบิกค่ารักษาพยาบาลได้ในกรณีที่เกิดอุบัติเหตุ ซึ่งจะเบิกได้ไม่เกิน 10,000 – 30,000 บาท
เบิกค่ารักษาพยาบาลค่าล้างไต ค่าเคมีบำบัด ค่ารังสีบำบัด ซึ่งจะเบิกได้ไม่เกิน 60,000 – 180,000 บาทต่อครั้ง
ในกรณีที่มีการรักษาพยาบาลต่อเนื่องหลังจากที่ออกจากโรงพยาบาลแล้ว จะเบิกค่ารักษาพยาบาลได้ไม่เกิน 1,000 – 5,000 บาทต่อครั้ง
คุ้มครองในกรณีที่เสียชีวิตทุกกรณี ประกันจะจ่ายเงินช่วยเหลือค่าดำเนินการจัดงานศพ 10,000 บาท
คุณสมบัติและเงื่อนไขในการทำประกันชีวิตพ่วงประกันสุขภาพ คุ้มธนกิจ 99 คุ้มครองสุขภาพ
จะต้องมีอายุตั้งแต่ 1 เดือนขึ้นไปจนถึง 70 ปี (ทั้งนี้ขึ้นอยู่แผนความคุ้มครองที่เลือก)
คุณจะต้องจ่ายเบี้ยประกันภัยเท่ากับการคุ้มครองชีวิต ซึ่งสามารถจ่ายได้จนถึงอายุ 80 ปี
ช่องทางการในสมัครประกันชีวิต คุ้มธนกิจ 99 คุ้มครองสุขภาพ : สมัครได้กับตัวแทนขายประกันชีวิต หรือเลือกสมัครออนไลน์ได้ที่นี่
ประกันชีวิต พรูอีซี่ แคร์ ที่คุ้มครองชีวิตและยังคุ้มครองดูแลค่ารักษาพยาบาลแบบผู้ป่วยใน รวมไปถึงค่ารักษาพยาบาลสำหรับโรคมะเร็ง นับว่าเป็นการจ่ายเบี้ยประกันภัยไม่แพงด้วยราคาไม่ถึงหมื่นบาท แต่ความคุ้มครองชีวิตที่ได้รับนั้นก็สูงถึงหลักแสนหรือหลักล้านบาทกันเลย สำหรับใครที่ยังไม่ได้ทำประกันชีวิตหรือไม่มีสวัสดิการใดๆที่ดูแลค่ารักษาพยาบาล เลือกประกันชีวิต พรูอีซี่ แคร์ ที่ตอบโจทย์ได้เป็นอย่างดี
จุดเด่นของประกันชีวิต พรูอีซี่ แคร์
จ่ายเบี้ยประกันภัยไม่ถึงหมื่นบาท
คุ้มครองค่ารักษาพยาบาลด้วยวงเงินที่สูง
ผลประโยชน์และความคุ้มครองที่จะได้รับจากประกันชีวิตพ่วงประกันสุขภาพ พรูอีซี่ แคร์ โดยจะมีแผนความคุ้มครองให้เลือกขึ้นอยู่กับทุนประกันภัยที่คุณต้องการ ซึ่งจะมีทั้งแผน 4 แผนความคุ้มครอง เริ่มต้นความคุ้มครองอยู่ที่ 300,000 – 1,000,000 บาท โดยมีรายละเอียดดังนี้
แผนความความคุ้มครอง
คุ้มครองค่ารักษาพยาบาลในกรณีที่นอนแอดมิดที่โรงพยาบาล จะครอบคลุมทุกรายการ อาทิ ค่าห้อง ค่าอาหาร ค่าผ่าตัด ค่าแพทย์ ค่ารถพยาบาล ค่ารักษาพยาบาลผู้ป่วยนอกฉุกเฉิน และค่ารักษาพยาบาลอื่นๆ โดยจะเบิกได้ไม่เกิน 4 ครั้งต่อปีกรมธรรม์ จะเบิกได้ตามตามแผนความคุ้มครองดังนี้
แผนความคุ้มครองที่ 1 ความคุ้มครอง 300,000 บาท จะเบิกได้ไม่เกิน 30,000 บาทต่อครั้ง
แผนความคุ้มครองที่ 2 ความคุ้มครอง 500,000 บาท จะเบิกได้ไม่เกิน 50,000 บาทต่อครั้ง
แผนความคุ้มครองที่ 3 ความคุ้มครอง 750,000 บาท จะเบิกได้ไม่เกิน 75,000 บาทต่อครั้ง
แผนความคุ้มครองที่ 4 ความคุ้มครอง 1,000,000 บาท จะเบิกได้ไม่เกิน 100,000 บาทต่อครั้ง
คุ้มครองค่ารักษาพยาบาลในกรณีที่จะต้องไปรักษาตัวที่โรงพยาบาล เพื่อเป็นการรักษามะเร็ง รวมถึงเคมีบำบัด และรังสีบำบัด จะเบิกได้ตามตามแผนความคุ้มครองดังนี้
แผนความคุ้มครองที่ 1 ความคุ้มครอง 300,000 บาท จะเบิกได้ไม่เกิน 130,000 บาทต่อครั้ง
แผนความคุ้มครองที่ 2 ความคุ้มครอง 500,000 บาท จะเบิกได้ไม่เกิน 200,000 บาทต่อครั้ง
แผนความคุ้มครองที่ 3 ความคุ้มครอง 750,000 บาท จะเบิกได้ไม่เกิน 300,000 บาทต่อครั้ง
แผนความคุ้มครองที่ 4 ความคุ้มครอง 1,000,000 บาท จะเบิกได้ไม่เกิน 400,000 บาทต่อครั้ง
กรณีที่เสียชีวิตและทุพพลภาพถาวรสิ้นเชิง จะเบิกได้ตามตามแผนความคุ้มครองดังนี้
แผนความคุ้มครองที่ 1 ความคุ้มครอง 300,000 บาท จะเบิกได้ไม่เกิน 50,000 บาทต่อครั้ง
แผนความคุ้มครองที่ 2 ความคุ้มครอง 500,000 บาท จะเบิกได้ไม่เกิน 100,000 บาทต่อครั้ง
แผนความคุ้มครองที่ 3 ความคุ้มครอง 750,000 บาท จะเบิกได้ไม่เกิน 150,000 บาทต่อครั้ง
แผนความคุ้มครองที่ 4 ความคุ้มครอง 1,000,000 บาท จะเบิกได้ไม่เกิน 200,000 บาทต่อครั้ง
เงื่อนไขและคุณสมบัติในการสมัครประกันชีวิตพ่วงประกันสุขภาพ พรูอีซี่ แคร์ จากพรูเด็นเชียล ประกันชีวิต
รับทำประกันภัยตั้งแต่ 20 – 60 ปี
คุ้มครองชีวิตได้นานจนถึงอายุ 65 ปี
สามารถจ่ายเบี้ยประกันภัยได้จนถึงอายุ 65 ปี
จำนวนเงินเอาทุนประกันภัยขั้นต่ำอยู่ที่ 300,000 บาท
ช่องทางในการสมัคร : หากสนใจหรือต้องการสอบถามรายละเอียดข้อมูลต่างๆติดต่อได้กับตัวแทนขายประกันพรูเด็นเชียล ประกันชีวิต หรือจะสมัครได้ง่ายๆผ่านทางออนไลน์
สมัยนี้โรคภัยเพิ่มขึ้นเรื่อยๆ และคนไทยส่วนมากก็เสียชีวิตจากโรคร้ายแรงกันเพิ่มมากขึ้น ไม่ว่าจะเป็นโรคมะเร็ง โรคหัวใจ โรคไตวาย เป็นต้น แต่จะดีไหมถ้าเรามีประกันชีวิตที่คุ้มครองทั้งชีวิตและยังให้ความคุ้มครองในกรณีที่เราเกิดเป็นโรคร้ายแรง อยากมีประกันชีวิตดีๆที่คุ้มครองแบบนี้ต้องเลือกนี้เลยกับประกันชีวิต บัวหลวงห่วงครอบครัว ที่เมื่อไรก็ตามที่เจ็บป่วยด้วยโรคร้ายแรงก็จะได้รับเงินทันทีเพื่อนำเงินไปรักษาตัวหรือจะเก็บไว้ใช้ก็ได้ตามที่ต้องการ ไม่เพียงเท่านั้นหากเสียชีวิตก็ยังได้รับเงินก้อนใหญ่อีกด้วย ที่จะช่วยสร้างหลักประกันสำหรับครอบครัวได้ และยังมีหลากหลายแผนความคุ้มครองให้เลือกจะน่าสนใจแค่ไหนเราไปดูกันเลย
จุดเด่นของประกันชีวิต บัวหลวงห่วงครอบครัว
มีแผนความคุ้มครองให้เลือกมากถึง 4 ทางเลือก
คุ้มครองชีวิตและกรณีเจ็บป่วยจาก 17 โรคร้ายแรง
เบี้ยประกันภัยที่จ่ายไปในแต่ละปีนั้นสามารถนำมาลดหย่อนภาษีได้
แผนความคุ้มครอง ซึ่งจะมีให้อยู่ด้วยกัน 4 แผน แต่ละแผนความคุ้มครองก็แตกต่างกันขึ้นอยู่กับทุนประกันภัยที่เลือก
กรณีเสียชีวิตหรือทุพพลภาพถาวรสิ้นเชิง จะได้รับเงินอยู่ที่ 300,000 บาท
หากเกิดเจ็บป่วยที่มีสาเหตุมาจาก 17 โรคร้ายแรงที่กำหนดนั้น จะได้รับเงินไปรักษาตัวอยู่ที่ 100,000 บาท
กรณีเสียชีวิตหรือทุพพลภาพถาวรสิ้นเชิง จะได้รับเงินอยู่ที่ 500,000 บาท
กรณีเจ็บป่วยจาก 17 โรคร้ายแรง จะได้รับเงินไปรักษาตัวอยู่ที่ 100,000 บาท
กรณีเสียชีวิตหรือทุพพลภาพถาวรสิ้นเชิง จะได้รับเงินอยู่ที่ 750,000 บาท
กรณีเจ็บป่วยจาก 17 โรคร้ายแรงตามที่ประกันชีวิตได้กำหนด ประกันจะจ่ายเงินค่ารักษาพยาบาลให้ 300,000 บาท
กรณีเสียชีวิตหรือทุพพลภาพถาวรสิ้นเชิง จะได้รับเงินอยู่ที่ 1,00,000 บาท
กรณีเจ็บป่วยจาก 17 โรคร้ายแรง จะได้รับเงินไปรักษาตัวอยู่ที่ 300,000 บาท
ผลประโยชน์ความคุ้มครองที่จะได้รับจากประกันชีวิต บัวหลวงห่วงครอบครัว
คุ้มครองการเสียชีวิตทุกกรณีหรือทุพพลภาพถาวรสิ้นเชิง ซึ่งจะได้รับค่าสินไหมทดแทนตามแผนความคุ้มครองที่เลือกไว้ตั้งแต่ตอนที่สมัคร
คุ้มครองการเจ็บป่วยจาก 17 โรคร้ายแรง ซึ่งจะได้รับค่าสินไหมทดแทนตามแผนความคุ้มครองที่เลือกไว้ตั้งแต่ตอนที่สมัคร
คราวนี้เรามาดูกันดีกว่าว่า 17 โรคร้ายแรงนั้นมีอะไรกันบ้าง
ผ่าตัดเส้นเลือดเลี้ยงกล้ามเนื้อหัวใจ
ศัลยกรรมลิ้นหัวใจ
เส้นเลือดหัวใจตีบที่ร้ายแรงอื่นๆ
ศัลยกรรมหลอดเลือดแดงใหญ่เอออร์ตา
ภาวะอันตรายต่อศีรษะชนิดรุนแรง
ผ่าตัดเปลี่ยนอวัยวะ
อัตราเบี้ยประกันภัย การคิดนั้นจะขึ้นอยู่กับแผนความคุ้มครอง ระยะเวลาการจ่ายเบี้ย และยังรวมไปถึงเพศ และอายุของผู้สมัครอีกด้วย ซึ่งจะคิดจากเบี้ยประกันภัยรายปีต่อจำนวนเงินเอาประกันภัย 1,000 บาท
สำหรับคนที่เลือกแผนความคุ้มครองที่ 1
จ่ายเบี้ยประกันภัย 10 ปี เบี้ยประกันภัยจะอยู่ที่ 1,017 – 7,634 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 1,022 – 10,264 บาท
จ่ายเบี้ยประกันภัย 10 ปี เบี้ยประกันภัยจะอยู่ที่ 1,566 – 12,924 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 1,598 – 16,354 บาท
สำหรับคนที่เลือกแผนความคุ้มครองที่ 2
จ่ายเบี้ยประกันภัย 10 ปี เบี้ยประกันภัยจะอยู่ที่ 1,601 – 11,688 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 1,598 – 15,934 บาท
จ่ายเบี้ยประกันภัย 10 ปี เบี้ยประกันภัยจะอยู่ที่ 2,514 – 19,856 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 2,558 – 25,332 บาท
สำหรับคนที่เลือกแผนความคุ้มครองที่ 3
จ่ายเบี้ยประกันภัย 10 ปี เบี้ยประกันภัยจะอยู่ที่ 2,613 – 19,862 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 2,634 – 26,540 บาท
จ่ายเบี้ยประกันภัย 10 ปี เบี้ยประกันภัยจะอยู่ที่ 3,987 – 33,573 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 4,074 – 42,329 บาท
สำหรับคนที่เลือกแผนความคุ้มครองที่ 4
จ่ายเบี้ยประกันภัย 10 ปี เบี้ยประกันภัยจะอยู่ที่ 3,343 – 24,929บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 3,354 – 33,627 บาท
จ่ายเบี้ยประกันภัย 10 ปี เบี้ยประกันภัยจะอยู่ที่ 5,172 – 42,238 บาท
จ่ายเบี้ยประกันภัย 15 ปี เบี้ยประกันภัยจะอยู่ที่ 5,274 – 53,551บาท
เงื่อนไขและคุณสมบัติในการสมัครประกันชีวิตพ่วงประกันสุขภาพ บัวหลวงห่วงครอบครัว
ระยะเวลาการคุ้มครองก็จะเท่ากับการจ่ายเบี้ยประกันภัย ซึ่งจะมีให้เลือกระหว่าง 10 ปี กับ 15 ปี
ช่องทางการสมัคร : หากสนใจหรือต้องการสอบถามรายละเอียดต่างๆได้ที่ธนาคารกรุงเทพทุกสาขาทั่วประเทศ หรือจะดูรายละเอียดด้วยตัวเองก่อนก็ได้ที่เว็บไซต์
แหละนี้เป็นเพียงส่วนหนึ่งของประกันชีวิตที่พ่วงประกันสุขภาพมาด้วย ที่หลายคนเลือกทำประกันสุขภาพก็เพราะต้องการลดภาระค่าใช้จ่ายค่ารักษาพยาบาล การทำประกันสุขภาพก็เพื่อที่จะได้รับการบริการที่ดี การรักษาที่รวดเร็ว ไม่ต้องเสียเวลาไปต่อคิวรอนานๆ และอาจจะยังได้รับเงินชดเชยรายได้ในกรณีที่จะต้องนอนแอดมิดอีกด้วย และสำหรับใครที่ยังตัดสินใจไม่ได้ว่าจะเลือกทำประกันชีวิตแบบไหนดี จะเลือกทำประกันชีวิตแบบเพียวๆ หรือจะเลือกประกันชีวิตที่พ่วงมากับประกันสุขภาพนั้น ก็ลองเปรียบเทียบจุดเด่นต่างๆ ซึ่งสามารถดูข้อมูลแบบเจาะลึกได้จากเว็บไซต์ iMoney.in.th ที่มีประกันชีวิตทุกรูปแบบไม่ว่าจะเป็นประกันชีวิต ประกันสุขภาพ ประกันอุบัติเหตุ เผื่อว่าจะได้เป็นตัวช่วยที่ดีก่อนที่จะตัดสินใจเลือกทำประกันชีวิต
รวมประกันชีวิตพ่วงประกันสุขภาพ 2562 – คุ้มครองชีวิต พร้อมค่ารักษาพยาบาล ซื้อที่ไหนดี was last modified: September 17th, 2019 by Tanawat Wattanarach
ข้อมูลบัตรกรุงศรีเฟิร์สช้อยส์ 2562- อนุมัติวงเงินเท่าไร ผ่อนอะไรได้